પોલીસના ભયથી બચવા બુટલેગરો ટ્રકને રોડ પર જ રેઢી મૂકી રાતના અંધારામાં ગરકાવ થઇ ગયા હતા. પોલીસે ટ્રકની જડતી લેતાં ટ્રકમાંથી વિદેશી દારૂ ભરેલી પ૯૪ પેટી અને ૬૬ બિયરના ટીનની પેટીઓ મળી આવી હતી. આ ઘટનામાં પોલીસ કોન્સ્ટેબલ ભુરાભાઇ, યુવરાજસિંહ અને જે.જે. પરમારને ઇજાઓ પહોંચતાં ત્રણેયને સારવાર માટે ખસેડવામાં આવ્યા છે. ઊના પોલીસે આ અંગે ખુદ ફરિયાદી બની હત્યાની કોશિશનો ગુનો નોંધાવ્યો છે. આ વિદેશી દારૂનો જથ્થો કયાં ઠાલવવાનો હતો તે અંગેની પોલીસને મહત્ત્વની કડી પ્રાપ્ત થતાં પોલીસે આ દિશામાં તપાસ શરૂ કરી છે.